Andreas Håtveit

Andreas Håtveit (født 9. juli 1986 i Sudndalen) er en norsk profesjonell jibber. Han sponses av Nike ACG, Giro, Atomic.

Håtveit slo gjennom som jibber da han kom på ellevteplass på halfpipe i US open i 2005. Siden har han steget på poenglisten, og han vant første gang i Whistler, Canada i 2006 i halfpipe og big hit. Under Winter X Games 2008 vant han slopestyle.

Sesongen 2009/2010 tok Håtveit førsteplass i King of Style i Stockholm, førsteplass i Dew Tour Slopestyle og andreplass i X-Games Slopestyle.

I mars 2008 deltok Håtveit i danseforestillingen MOT HIMLALEITE! Sauda tour en l’air. Forestillingen ble satt opp i Saudafjellene i forbindelse med kulturhovedstadsåret Stavanger2008.

Totalt har Håtveit tatt åtte medaljer i X Games, senest fra 2014 da han tok bronse i slopestyle. Håtveit avsluttet karrieren under vinter-OL 2014 da han tok 4.-plass i slopestylefinalen da dette stod på OL-programmet for første gang.

Personlig 
Håtveit er gift med Elise Håtveit.
Han er utdannet snekker.

Filmer 
Håtveit har spilt i mange skifilmer: Reasons, Rastafaride 7, Yeah Dude, Rough Cut, Mind The Gap, Ski Porn, War, Strike, 4:th Street, Independence, Second Attempt, Everyday Is A Saturday og Revolver.

Håtveit har også medvirket i flere TV-serier.

Referanser

Eksterne lenker 
 

Norske skisportsutøvere
Deltakere for Norge under Vinter-OL 2014
Freestylekjørere under Vinter-OL 2014
Norske deltagere i X Games
Personer fra Hol kommune
Mesternes Mester-deltakere